Diari Oficial de la Generalitat Valenciana


Sumari del DOGV 4078, del 04-09-2001 (2001/8128)

Informació pública de les bases que han de regir la selecció de vuit places d'auxiliar administratiu vacants en la plantilla de funcionaris de carrera.
-------------------------------------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8128


Data del document
:   03-08-2001

Organisme emissor
:   Ajuntament de Catarroja

Tipus de document
:   Convocatòria

Correcció d'errades

 Descriptors 

:   * Catarroja
    * professió administrativa
    * administració local
    * concurs administratiu

Informació pública de les bases que han de regir la selecció de vuit places d'auxiliar administratiu vacants en la plantilla de funcionaris de carrera. [2001/M8128]
  
Per Resolució d'Alcaldia de data 9 de maig de 2001, s'ha resolt:
  
Bases que han de regir la selecció de vuit places d'auxiliar administratiu vacants en la plantilla de funcionaris de carrera
  
Primera. Objecte de la convocatòria
  
L'objecte de la present convocatòria és la selecció de vuit places d'auxiliar administratiu vacants en la plantilla de funcionaris de carrera de l'Ajuntament de Catarroja. El sistema selectiu serà l'oposició lliure.
  
Les places estan enquadrades en l'escala d'administració general, subescala auxiliar, grup D, dotades amb el sou corresponent als funcionaris d'aquest grup, pagues extraordinàries, triennis, i altres emoluments que corresponen a la dita subescala, d'acord amb la legislació vigent.
  
L'horari que haurà de realitzar l'aspirant seleccionat serà el que hi ha establit legalment per a aquest ajuntament, i s'ajustarà a les necessitats del servici.
  
Segona. Normativa aplicable
  
El procés selectiu s'ajustarà al que disposen les presents bases, i en el que no hi ha previst en elles, per la Llei 30/1984, de 2 d'agost; per la Llei 7/1985, de 2 d'abril; pel Reial Decret Legislatiu 781/1986, de 18 d'abril; pel Decret Legislatiu de 24 d'octubre de 1995, del Consell de la Generalitat Valenciana i la modificació d'aquest aprovada per la Llei 8/1995, de 29 de desembre, de la Generalitat Valenciana; pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març, i per les altres disposicions legals i reglamentàries aplicables.
  
Tercera. Requisits dels aspirants
  
Els aspirants que vulguen participar en el procediment selectiu hauran de reunir els requisits següents, referits al moment de finalització del termini de presentació d'instàncies:
  
- Tindre la nacionalitat espanyola o de qualsevol estat membre de la Unió Europea. Ser cònjugue, descendent o descendent de cònjugue d'espanyol o d'una nacionalitat de qualsevol estat de la Unió Europea, sempre que els descendents siguen menors de 21 anys o majors que visquen a càrrec dels seus pares. O bé pertànyer a algun país amb el qual la Unió Europea tinga signat algun tractat, ratificat per Espanya, sobre la lliure circulació de treballadors. A excepció feta dels aspirants que es presenten a les places que, per implicar exercici del poder públic, estiguen reservades a les persones que tinguen nacionalitat espanyola.
  
- Tindre complits els 18 anys i no excedir de l'edat en què es puga accedir a la jubilació en el règim general de la Seguretat Social.
  
- Posseir el títol de Graduat Escolar, el qual s'haurà d'acreditar mitjançant el títol expedit per l'autoritat acadèmica competent, qui en certificarà, a més, les equivalències.
  
- No patir cap malaltia ni estar afectat per una limitació física o psíquica incompatible amb l'exercici de les funcions o que les puga impossibilitar.
  
- No haver estat separat, mitjançant expedient disciplinari, del servici d'alguna administració pública, ni estar inhabilitat per a l'exercici de les funcions públiques.
  
Quarta. Sol·licituds
  
Les persones que vulguen participar en les proves selectives, ho hauran de sol·licitar mitjançant el model normalitzat d'instància que figura en les presents bases. Es facilitaran a l'Oficina d'Informació i Registre i en Infoville. En elles se sol·licitarà prendre part en l'oposició lliure, en la qual els aspirants hauran de manifestar que reuneixen totes i cada una de les condicions que s'exigeixen en les presents bases. Les sol·licituds es dirigiran a l'alcalde president de la corporació i es presentaran en el registre general de l'ajuntament, durant un termini de 20 dies hàbils comptadors des de l'endemà de la publicació de l'extracte de la convocatòria en el Boletín Oficial del Estado. Les bases, així mateix, es publicaran en el Diari Oficial de la Generalitat Valenciana, en el Butlletí Oficial de la Província de València i també en Infoville.
  
Les instàncies també es podran presentar en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Els drets d'examen, que es fixen en la quantitat de 1.500 pessetes, els hauran de pagar els aspirants abans de presentar la instància i s'haurà d'adjuntar a la instància el resguard acreditatiu de l'ingrés per transferència en els comptes corrents següents: 2100 1795 2574392620 de La Caixa o 0049 4900 05 5196662290 de BSCH a nom de l'Ajuntament de Catarroja, fent constar en la transferència el concepte, el nom i el DNI de l'aspirant. Si el pagament es va efectuar mitjançant gir postal o telegràfic es consignarà en la instància el número de gir i s'hi adjuntarà el justificant d'aquest.
  
Els citats drets d'examen només es tornaran a les persones que no siguen admeses en el procés selectiu a falta d'algun requisit. S'haurà d'adjuntar a la instància un document acreditatiu (fotocòpia) de l'ingrés dels drets d'examen.
  
D'acord amb el criteri establit en l'article 14 de la Llei 55/1999, de Mesures Fiscals, Administratives i d'Orde Social, estaran exemptes del pagament dels drets d'examen:
  
a) Les persones amb discapacitat igual o superior al 33%.
  
b) Les persones que figuren com a demandants d'ocupació durant el termini, almenys, d'un mes abans de la data de convocatòria de proves selectives d'accés als cossos i escales de funcionaris o a les categories de personal laboral convocades per l'administració. Seran requisits per a l'exempció que, en el termini de què es tracte, no hagueren rebutjat cap oferta de treball adequat, ni s'hagueren negat a participar, llevat de causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies. Aquestes condicions s'hauran de mantindre al llarg de tot el procés selectiu, durant el qual, en qualsevol moment, els aspirants podran ser requerits per a efectuar-ne les comprovacions oportunes.
  
Cinquena. Admissió dels aspirants
  
Finalitzat el termini d'admissió d'instàncies, per resolució de l'Alcaldia, s'aprovarà la llista provisional dels aspirants admesos i exclosos, que es farà pública en el Butlletí Oficial de la Província de València i al tauler d'anuncis de l'ajuntament, i es concedirà un termini de 10 dies hàbils per a reclamacions. Les reclamacions, si n'hi ha, s'acceptaran o es refusaran en la resolució per la qual s'aprove la llista definitiva, dictada, així mateix, per l'Alcaldia Presidència i publicada al tauler d'edictes municipal i en el Butlletí Oficial de la Província de València. La publicació de la resolució determinarà els terminis a l'efecte de possibles impugnacions o recursos.
  
En el supòsit que no es presentara cap reclamació, les llistes provisionals esdevindran automàticament definitives, cosa que es farà constar en la resolució de l'Alcaldia.
  
Els errors de fet es podran esmenar en qualsevol moment, d'ofici o a petició de la persona interessada.
  
En tot cas, amb l'objecte d'evitar errors i en el supòsit de produir-se'n, es possibilitarà l'esmena dins del termini i en la forma escaient, de manera que els aspirants podran comprovar fefaentment, no solament que no figuren en la relació d'exclosos, sinó que, a més, els seus noms consten en la d'admesos.
  
Si en algun moment del procés selectiu el tribunal s'assabentara que algun dels aspirants no posseeix tots els requisits exigits en aquestes bases, amb l'audiència prèvia de la persona interessada, en proposaria l'expulsió a l'alcalde president de l'ajuntament, indicant les inexactituds o falsetats formulades per l'aspirant en la sol·licitud d'admissió a les proves selectives i als efectes escaients.
  
Sisena. Tribunal qualificador
  
El tribuna qualificador que jutjarà el procés selectiu estarà compost de la manera següent:
  
President: el de la corporació o membre d'aquesta en qui delegue
  
Secretari: un funcionari delegat pel secretari general, amb veu, però sense vot
  
Vocals:
  
- Un representant de la Generalitat Valenciana.
  
- Dos funcionaris designats pel president de la corporació.
  
- Un representant del personal funcionari de la corporació, nomenat per l'Alcaldia, a proposta de la Junta de Personal
  
La designació dels membres del tribunal inclourà la dels suplents respectius i es farà pública en el Butlletí Oficial de la Província de València, i també al tauler d'anuncis de la corporació.
  
La composició del tribunal serà predominantment tècnica i els vocals hauran de posseir nivells de titulació o d'especialització iguals o superiors als exigits per a l'accés a la plaça convocada.
  
L'ajuntament sol·licitarà, dels òrgans corresponents, la designació dels representants respectius, que s'haurà d'efectuar en el termini de 20 dies des de l'endemà de la recepció de la sol·licitud.
  
El tribunal podrà disposar la incorporació als treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal.
  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'hauran d'abstindre d'intervindre i notificaran tal circumstància a l'Alcaldia Presidència. Així mateix, els aspirants els podran recusar en la forma prevista en l'article 29 de la citada llei.
  
El tribunal no es podrà constituir, ni actuar, sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que es puguen suscitar durant la realització de les proves, per a adoptar els acords necessaris que garantisquen l'orde degut en les proves, en tot el que no preveuen aquestes bases i per a la seua interpretació adequada.
  
Tots els membres del tribunal tindran veu i vot, excepte el secretari, que no tindrà vot.
  
En cada sessió del tribunal, podran participar els membres titulars presents en el moment de la constitució i, si estan absents, els suplents, sense que es puguen substituir entre si en la mateixa sessió.
  
Si, una vegada constituït el tribunal i iniciada la sessió, el president s'absenta, aquest designarà, d'entre els vocals que hi concorren, el qui el substituirà durant l'absència.
  
Als efectes d'assistència, el tribunal que actue en aquestes proves tindrà la categoria quarta, prevista en l'article 33.2 del Reial Decret 236/1988, de 24 de març.
  
Setena. Calendari de les proves
  
La data, l'hora i el lloc d'inici de les proves selectives s'anunciaran en el Butlletí Oficial de la Província de València.
  
Una vegada començades les proves, no serà obligatòria la publicació dels anuncis successius dels altres exercicis i incidències en el Butlletí Oficial de la Província de València. Aquests anuncis, els haurà de fer públics el tribunal al lloc on s'hagen realitzat les proves anteriors i al tauler d'anuncis de l'ajuntament, amb una antelació mínima de 12 hores, si es tracta del mateix exercici, o de 72, si es tracta d'un de nou. Els dits terminis es podran reduir o eliminar per acord unànime dels aspirants, la qual cosa haurà de constar en l'acta de la sessió corresponent i incorporar-se a l'expedient.
  
Els aspirants seran convocats en crida única, llevat de casos de força major, degudament justificats i valorats lliurement pel tribunal. La no presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del dret a participar en l'exercici i en els successius, per la qual cosa quedarà exclòs del procés selectiu.
  
El tribunal podrà requerir, en qualsevol moment, que cada un dels aspirants acredite la seua indentitat, a l'efecte de la qual cosa hauran d'anar proveïts del document nacional d'identitat.
  
Entre la finalització d'un exercici i l'inici del següent haurà de transcórrer un termini mínim de 72 hores i un màxim de 45 dies naturals.
  
Vuitena. Desenrotllament de les proves selectives
  
L'oposició constarà de sis exercicis:
  
Primer exercici: obligatori i eliminatori
  
Consistirà en la realització d'una prova de coneixement referida al temari que figura en l'annex I, per mitjà d'un qüestionari de 50 preguntes, amb quatre opcions i una sola resposta correcta, i una durada màxima de 50 minuts.
  
Segon exercici: obligatori i eliminatori
  
Consistirà a superar un exercici d'informàtica determinat pel tribunal, en el qual els aspirants hauran de demostrar coneixements, a nivell d'usuari, de les aplicacions de Word i Excel.
  
Tercer exercici: obligatori i eliminatori
  
Consistirà en un exercici o una prova psicotècnica aptitudinal.
  
Quart exercici: obligatori i eliminatori
  
Consistirà en el desenrotllament, per escrit, de dos temes del temari que figura en l'annex I, extrets a l'atzar. La durada de l'exercici serà, com a màxim, de dues hores. L'exercici, l'hauran de llegir els aspirants al tribunal, el qual podrà formular preguntes sobre el contingut dels temes, per tal d'aclarir el que s'ha exposat.
  
Cinqué exercici: obligatori i eliminatori
  
Consistirà en el desenrotllament, per escrit, durant un temps màxim de tres hores, d'un tema proposat pel tribunal, sense atendre a l'enunciat del programa. En aquest exercici, es valoraran els coneixements sobre els temes desenrotllats, l'exposició, la capacitat de síntesi, la claredat en les idees i la redacció de l'escrit. Els aspirants hauran de llegir l'exercici al tribunal, el qual podrà formular preguntes sobre el contingut dels temes, per tal d'aclarir el que s'ha exposat.
  
Sisé exercici: obligatori i no eliminatori
  
Consistirà en la traducció del valencià al castellà, i viceversa, d'un text administratiu relacionat amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La durada màxima de l'exercici serà de 30 minuts.
  
Es cridarà els aspirants per grups i per orde alfabètic, començant per la lletra que resulte del sorteig que el tribunal, prèviament, haja efectuat.
  
Novena. Qualificació i valoració dels exercicis
  
El primer exercici es qualificarà de 0 a 10 punts, i caldrà obtindre, per a superar-lo, un mínim de 5 punts. Les respostes correctes es valoraran amb 0,20 punts.
  
El tercer exercici es qualificarà com a apte o no apte, i s'ajustarà al perfil determinat pel tribunal, atenent a les característiques dels llocs de treball que s'han de seleccionar.
  
El segon, quart i cinqué exercici es qualificaran de 0 a 10 punts, i caldrà obtindre una puntuació mínima de 5 punts per a superar-los.
  
En el sisé exercici es valorarà el nivell de coneixement de valencià que posseïsca l'aspirant, amb una puntuació de 0 a 3 punts, i no serà eliminatori.
  
La qualificació s'adoptarà sumant les puntuacions atorgades pels diversos membres del tribunal i dividint el total pel número d'assistents al tribunal, i el quoficient serà la qualificació obtinguda en cada exercici. Tanmateix, per a declarar que els aspirants han superat o no els exercicis eliminatoris, el tribunal actuarà de conformitat amb el que preveu l'article 26.4 de la Llei 30/1992, de 26 de novembre.
  
Acabades les qualificacions de cada exercici, el mateix dia que s'adopten els acords corresponents, seran exposades al tauler d'anuncis i en els altres llocs que assenyalen les lleis.
  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els qui, havent realitzat tots els exercicis obligatoris, hagen superat els de caràcter eliminatori, sumant per a cada un d'ells les puntuacions obtingudes en tots els exercicis. La dita relació començarà amb l'aspirant que haja obtingut d'aquesta manera la puntuació total més alta, i finalitzarà, si és el cas, quan el nombre d'inclosos en la relació coincidisca amb el nombre de llocs convocats. Si el nombre d'aspirants relacionats d'aquesta manera és inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places que s'han de cobrir en la convocatòria (total 8).
  
El tribunal elevarà a l'Alcaldia la proposta de nomenament com a funcionaris en pràctiques a favor dels aspirants aprovats.
  
Deu. Relació d'aprovats i presentació de documents
  
Els aspirants proposats presentaran en el Servici de Personal de l'ajuntament, en el termini de 20 dies naturals, comptadors a partir de la publicació de la llista d'aprovats, els documents que acrediten reunir les condicions per a participar en l'oposició, i que són:
  
1. Certificat de naixement, expedit pel registre civil corresponent, o fotocòpia del document nacional d'identitat, o passaport, que es presentarà juntament amb l'original per a la compulsa.
  
2. Còpia autenticada o fotocòpia, que s'haurà d'acompanyar de l'original per a la compulsa, del títol exigit.
  
3. Certificat del Registre Central de Penats i Rebels, referit a la data de finalització de les proves selectives.
  
4. Declaració jurada de no incórrer en causa d'incapacitat.
  
5. Certificat mèdic de no patir malaltia o defecte físic que impossibilite l'exercici normal de la funció.
  
6. Declaració jurada de no haver sigut separat mitjançant expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques.
  
7. Declaració de la persona interessada de no estar exercint cap lloc o activitat en el sector públic delimitat per l'article primer de la Llei 53/84, indicant, així mateix, que no realitza cap activitat privada incompatible o subjecta a reconeixement d'incompatibilitat.
  
Davant la impossibilitat, degudament justificada, de presentar els documents expressats, es podrà acreditar que es reuneixen les condicions exigides en la convocatòria, mitjançant qualsevol mitjà de prova admissible en dret.
  
Els qui dins del termini fixat i tret dels casos de força major, degudament acreditats, no presentaren la documentació, o de l'examen d'aquesta es deduïra que manquen de tots o d'alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.
  
Els nomenats, amb la formulació prèvia del jurament o promesa a què es refereix l'article 32.c del Text Refós de la Llei de la Funció Pública Valenciana, hauran de prendre possessió, com a funcionaris en pràctiques, en el termini de 20 dies, comptadors des de l'endemà de la notificació del nomenament. Si no prenen possessió dins el termini assenyalat, sense causa justificada, es considerarà que renuncien als drets sobre la plaça i no obtindran la condició de funcionaris.
  
Els aspirants proposats pel tribunal seran nomenats per l'Alcaldia funcionaris en pràctiques durant un període de tres mesos. Al final del període de pràctiques, el director o la directora del servici al qual estiga adscrit cada un dels funcionaris en pràctiques elevarà un informe al tribunal del procés selectiu, el qual, a la vista de l'informe podrà practicar les proves que considere oportunes, i declarà o no la superació de les dites pràctiques.
  
Les persones declarades no aptes quedaran eliminades i no seran nomenades funcionàries de carrera.
  
Onze. Recursos
  
Contra les presents bases i la convocatòria corresponent, actes que esgoten la via administrativa, cal interposar:
  
A) Recurs de reposició, amb caràcter potestatiu, davant l'òrgan municipal que va dictar l'acte. El termini per a interposar el dit recurs serà d'un mes, comptador des de l'endemà de la publicació de les presents bases en el Butlletí Oficial de la Província de València i el Diari Oficial de la Generalitat Valenciana. Interposat el recurs, no es podrà interposar recurs contenciós administratiu fins que aquell no siga resolt expressament o se n'haja produït la desestimació per silenci pel transcurs d'un mes, comptadors des de la data de la interposició, sense haver-se'n notificat resolució, cas en el qual quedarà expedita la via contenciosa administrativa.
  
B) Recurs contenciós administratiu, directament, davant la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptadors des de l'endemà de la publicació de les presents bases en el Butlletí Oficial de la Província de València i el Diari Oficial de la Generalitat Valenciana, si no s'ha interposat el recurs de reposició potestatiu.
  
b) De dos mesos, comptadors des del dia en què es notifique la resolució expressa del recurs de reposició, o
  
c) De sis mesos, comptadors a partir del transcurs d'un mes des de la interposició del recurs de reposició sense que se n'haja notificat resolució expressa.
  
Contra les resolucions i els actes de tràmit que no posen fi a la via administrativa, quan aquests decidisquen, directament i indirectament, el fons de l'assumpte, determinen la impossibilitat de continuar el procediment, produïsquen indefensió i perjuí irreparable a drets i interessos legítims, les persones interessades podran interposar el recurs d'alçada en el termini d'un mes davant l'òrgan superior jeràrquic que els va dictar.
  
ANNEX I
  
Temari de l'oposició per a cobrir vuit places d'auxiliar administratiu
  
Tema 1. La Constitució Espanyola de 1978. Principis generals, principis rectors de la política social i econòmica. El Tribunal Constitucional. La reforma constitucional. La Corona.
  
Tema 2. Les Corts Generals. Composició. Atribucions i funcionament. Elaboració de les lleis. Lleis estatals i autonòmiques.
  
Tema 3. El Govern i l'administració pública. Principis constitucionals de l'administració. Relacions entre el govern i les Corts Generals. Òrgans de control dependents de les Corts Generals.
  
Tema 4. El Defensor del Poble i el Tribunal de Comptes. El poder judicial.
  
Tema 5. Organització territorial de l'estat. Principis generals. L'administració local.
  
Tema 6. L'interessat. Drets dels ciutadans. L'accés a arxius i registres. Els registres. Presentació de sol·licituds, escrits i comunicacions. L'ús del valencià i altres llengües oficials.
  
Tema 7. L'Estatut d'Autonomia de la Comunitat Valenciana.
  
Tema 8. L'acte administratiu: concepte, classes, notificació publicació. L'obligació de resoldre de l'administració. Efectes.
  
Tema 9. Invalidesa dels actes administratius i de les disposicions generals. Supòsits de nul·litat de ple dret i d'anul·labilitat. L'execució forçosa.
  
Tema 10. Els procediments de revisió dels actes administratius. Revisió d'ofici d'actes nuls i anul·lables. Revocació.
  
Tema 11. Recursos administratius i jurisdiccionals contra els actes de les corporacions locals. Reclamacions prèvies a l'exercici d'accions civils i laborals.
  
Tema 12. Les competències locals. Competències i obligacions mínimes. Competències pròpies, delegades i compartides.
  
Tema 13. L'alcalde. Competències. El ple de l'ajuntament. Composició i funcions. Comissió de Govern. Competències i funcions. L'organització complementària dels municipis.
  
Tema 14. La potestat reglamentària de les entitats locals. Òrgans titulars. Els bans.
  
Tema 15. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Majories.
  
Tema 16. La Unió Europea. Institucions.
  
Tema 17. Model europeu de gestió de qualitat.
  
Tema 18. L'autoavaluació mitjançant el qüestionari de la EFQM.
  
Tema 19. L'ordenament tributari espanyol. Principis constitucionals. La Llei de les Hisendes Locals. Impostos, taxes i contribucions especials.
  
Tema 20. La potestat reglamentària en matèria tributària. Contingut de les ordenances fiscals, procediments d'aprovació i publicació. Recursos contra els actes d'imposició, ordenació i aplicació dels tributs. La suspensió de l'acte impugnat.
  
Tema 21. El pressupost de les corporacions locals: procediment d'aprovació. Les modificacions pressupostàries: procediment. Les bases d'execució del pressupost. Les fases d'execució del pressupost de despeses.
  
Tema 22. La despesa pública local: concepte i règim local: concepte i règim legal. Execució de les despeses públiques.
  
Tema 23. El concepte de servici públic. Els modes de gestió del servici públic.
  
Tema 24. El patrimoni de les entitats locals. Classificació dels béns. Adquisició i alienació. Ús i aprofitament. Potestats de l'administració.
  
Tema 25. La funció pública local: selecció, adquisició i pèrdua de la condició de funcionari. Les situacions administratives. Les incompatibilitats.
  
Tema 26. Contingut de la relació funcionarial. Drets i deures dels funcionaris públics locals, règim disciplinari. Personal laboral, interí i eventual.
  
Tema 27. Plantilles, relacions de llocs de treball, catàlegs, registre de personal i oferta pública d'ocupació.
  
Tema 28. La contractació administrativa de les administracions públiques. Normativa aplicable. Contractes administratius i contractes privats: diferències i règim jurídic.
  
Tema 29. Els contractes administratius típics.
  
Tema 30. Les llicències. Llicències urbanístiques. Llicències d'activitats. Les cèdules d'habitabilitat.
  
Cosa que es fa pública per a coneixement general dels interessats.
  
Catarroja, 3 de agost de 2001.- L'alcalde: Francisco Chirivella Peris.
  
Ajuntament de Catarroja
  
e.mail: hjww@brryrzwmc.sfpfiqlay.vuz
  
http:// www.catarroja.infoville.net
  
Camí Real, 22, 46507 Catarroja (València)
  
Telèfon: 02 673 02 23 Fax: 96 127 08 45
  
CIF: D-0054850-F
  
Instància
  
Nom i cognoms
  
DNI número Telèfon
  
Adreça
  
Municipi Codi postal
  
Atres dades d'interés
  
E-Mail
  
EXPOSA
  
Vista la convocatòria que l'Ajuntament de Catarroja ha publicat en (1) per a seleccionar (2), pel procediment de (3)
  
Reunint tots i cadascun dels requisits exigits en les bases corresponents
  
(4)
  
SOL·LICITA
  
Prendre part en les proves selectives més amunt indicades
  
Catarroja, ... de ... de ...
  
Signatura
  
(1) Butlletí/periòdic i data d'aquest.
  
(2) Nombre de places i denominació del lloc a seleccionar.
  
(3) Concurs/concurs-oposició/oposició.
  
(4) En cas d'aportar documentació addicional, feu-ho constar.